Up-209/01
Natisni
Opravilna št.:
Up-209/01
Datum odločitve:
21. 1. 2002
ECLI:
ECLI:SI:USRS:2002:Up.209.01
Akt:
Ustavna pritožba A. A. in B. B. zoper sklep Višjega sodišča v Kopru št. I Cp 1034/2000 z dne 9. 1. 2001 v zvezi s sklepom Okrajnega sodišča v Ajdovščini št. P 86/99 z dne 7. 4. 2000
Izrek:
Ustavna pritožba A. A. in B. B. zoper sklep Višjega sodišča v Kopru št. I Cp 1034/2000 z dne 9. 1. 2001 v zvezi s sklepom Okrajnega sodišča v Ajdovščini št. P 86/99 z dne 7. 4. 2000 se zavrže.
Evidenčni stavek:
Ker je ustavna pritožba prepozna, jo je Ustavno sodišče zavrglo.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 5. 2001
Vrsta odločitve:
sklep
Vrsta rešitve:
zavrženje
Dokument:
US21205
Up-209/01-6
21.1.2002
S K L E P
Ustavno sodišče je v postopku za preizkus ustavne pritožbe A. A. in B. B. iz Ž. pri Z., ki ju zastopa C. C., odvetnica v V. v U. na seji senata dne 21. januarja 2002
sklenilo:
Ustavna pritožba A. A. in B. B. zoper sklep Višjega sodišča v Kopru št. I Cp 1034/2000 z dne 9. 1. 2001 v zvezi s sklepom Okrajnega sodišča v Ajdovščini št. P 86/99 z dne 7. 4. 2000 se zavrže.
Obrazložitev
1. Okrajno sodišče je v pravdni zadevi, v kateri sta pritožnici nastopali kot tožnici, zavrnilo njun tožbeni zahtevek na ugotovitev, da toženi stranki Č. Č. ml. in D. D. motita pritožnici v posesti prehoda v pritličju stanovanjske hiše.
Višje sodišče je zavrnilo pritožbo pritožnic in potrdilo sodbo sodišča prve stopnje. Ustavni pritožnici sta predlagali Državnemu tožilstvu vložitev zahteve za varstvo zakonitosti zoper sklep Višjega sodišča. Z dopisom z dne 27. 3. 2001 je državna tožilka pritožnici obvestila, da zahteve za varstvo zakonitosti ni vložila. Z ustavno pritožbo pritožnici izpodbijata v izreku navedena sklepa sodišč. Zatrjujeta, da so jima bile z njima kršene pravice iz 14., 22. in 67. člena Ustave.
2. Po določbi prvega odstavka 52. člena Zakona o Ustavnem sodišču (Uradni listi RS, št. 15/94 - v nadaljevanju ZUstS) je ustavno pritožbo treba vložiti v 60 dneh od dneva vročitve posamičnega akta, zoper katerega je mogoča ustavna pritožba.
Posamični akt, ki ga je v konkretni zadevi mogoče izpodbijati z ustavno pritožbo, je sklep Višjega sodišča, zato je rok za vložitev ustavne pritožbe pričel teči z vročitvijo tega sklepa pritožnicama oziroma njuni pooblaščenki. Kot je razvidno iz dopisa Okrajnega sodišča v Ajdovščini z dne 4. 7. 2001 in fotokopije povratnice, je bil sklep Višjega sodišča pooblaščenki pritožnic vročen dne 29. 1. 2001. Ustavna pritožba, vložena dne 23. 5. 2001, je torej prepozna. Predlog Državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva.
3. Ker je ustavna pritožba prepozna, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude